Komission direktiivi 2004/64/EY, annettu 26 päivänä huhtikuuta 2004, komission direktiivin 2003/84/EY muuttamisesta määräaikojen osalta (ETA:n kannalta merkityksellinen teksti)



Virallinen lehti nro L 125 , 28/04/2004 s. 0042 - 0042



Komission direktiivi 2004/64/EY, annettu 26 päivänä huhtikuuta 2004, komission direktiivin 2003/84/EY muuttamisesta määräaikojen osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1) ja erityisesti sen 6 artiklan 1 kohdan, sekä katsoo seuraavaa: (1) Komission direktiivillä 2003/84/EY(2) muutetaan neuvoston direktiiviä 91/414/ETY flurtamonin, flufenasetin, jodosulfuronin, dimetenamidi-p:n, pikoksistrobiinin, fostiatsaatin ja siltiofamin sisällyttämiseksi tehoaineina kyseisen direktiivin liitteeseen I. (2) Uuden tehoaineen sisällyttämisen jälkeen jäsesenvaltioille olisi annettava kohtuullinen määräaika, jotta ne voivat panna direktiivin 91/414/ETY säännökset täytäntöön kyseistä tehoainetta sisältävien kasvinsuojeluaineiden osalta ja erityisesti muuttaa voimassa olevia väliaikaisia lupia ja vaihtaa nämä luvat viimeistään tämän määräajan päättyessä täysimääräisiksi luviksi, muuttaa niitä tai peruuttaa ne direktiivin 91/414/ETY säännösten mukaisesti. (3) Direktiivissä 2003/84/EY täytäntöönpanoa varten annetut ajat eivät vastaa muita uusia tehoaineita koskevia aikoja. Jotta käynnissä olevan tarkasteluvaiheen aikana voitaisiin yhdenmukaistaa kaikkien aineiden kohtelu, olisi vältettävä huomattavia eroja uusiin tehoaineisiin sovellettavissa ajoissa. (4) Sen vuoksi on tarpeen muuttaa direktiiviä 2003/84/EY vastaavasti. (5) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 2003/84/EY 3 artikla seuraavasti: Korvataan 2 kohta seuraavasti: "2. Jäsenvaltioiden on arvioitava tuote uudelleen direktiivin 91/414/ETY liitteessä VI säädettyjen yhtenäisten periaatteiden mukaisesti mainitun direktiivin liitteessä III vahvistetut vaatimukset täyttävän asiakirja-aineiston perusteella kaikkien sellaisten sallittujen kasvinsuojeluaineiden osalta, jotka sisältävät flurtamonia, flufenasetia, jodosulfuronia, dimetenamidi-p:tä, pikoksistrobiinia, fostiatsaattia tai siltiofamia joko ainoana tehoaineenaan tai yhtenä monista tehoaineistaan, jotka kaikki oli 31 päivään joulukuuta 2003 mennessä lueteltu direktiivin 91/414/ETY liitteessä I. Jäsenvaltioiden on kyseisen arvion perusteella määriteltävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset. Määrittelemisen jälkeen jäsenvaltioiden on a) niiden tuotteiden osalta, jotka sisältävät flurtamonia, flufenasetia, jodosulfuronia, dimetenamidi-p:tä, pikoksistrobiinia, fostiatsaattia tai siltiofamia ainoana tehoaineenaan, tarvittaessa muutettava tai peruutettava lupa viimeistään 30 päivänä kesäkuuta 2005; tai b) niiden tuotteiden osalta, jotka sisältävät flurtamonia, flufenasetia, jodosulfuronia, dimetenamidi-p:tä, pikoksistrobiinia, fostiatsaattia tai siltiofamia yhtenä monista tehoaineistaan, tarvittaessa muutettava tai peruutettava lupa 30 päivään kesäkuuta 2005 mennessä taikka direktiivissä tai direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuun ajankohtaan mennessä, sen mukaan, kumpi ajankohta on myöhäisempi." 2 artikla Tämä direktiivi tulee voimaan kahdentenakymmenentenä päivänä sen julkaisemisen jälkeen. 3 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä huhtikuuta 2004. Komission puolesta David Byrne Komission jäsen (1) EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2004/30/EY (EUVL L 77, 13.3.2004, s. 50). (2) EUVL L 247, 30.9.2003, s. 20.